DTAC พุ่ง 5% โบรกฯ ชี้ผลงาน Q4 เด่น รับรายได้-กำไรเพิ่ม หลังเปิดประเทศหนุนนทท.ใช้บริการ
DTAC วิ่ง 5% โบรกฯ ชี้ผลงานไตรมาส 4 เด่น รับรายได้ค่าเฉลี่ยต่อเลขหมายจะฟื้นตัว กำไรเพิ่มหลังการคลายล็อกดาวน์ประเทศหนุน นักท่องเที่ยวใช้บริการมากขึ้น ชูเป้า 45.10 บ.

18 พ.ย. 2564

ผู้สื่อข่าวรายงานว่าวันนี้ (18 พ.ย. 2564) ราคาหุ้นบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ณ เวลา 16:18 น. อยู่ที่ระดับ 41.00 บาท เพิ่มขึ้น 2.00 บาท หรือ 5.13% โดยทำจุดสูงสุดที่ 42.00 บาท และทำจุดต่ำสุดที่ 38.75 บาท ด้วยมูลค่าการซื้อขาย 2.14 พันล้านบาท

บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) ระบุในบทวิเคราะห์ (18 พ.ย.2564) โดยคาดคาดแนวโน้มผลการดำเนินงานไตรมาส 4/2564 จะปรับตัวดีขึ้น โดยคาดรายได้ค่าเฉลี่ยต่อเลขหมาย (ARPU) จะฟื้นตัว รวมถึงอัตราการทำกำไรที่ดีขึ้น หลังการคลายล็อกดาวน์ผสานการเปิดประเทศซึ่งคาดจะเพิ่มรายได้จากนักท่องเที่ยวมากขึ้น ส่วนระยะกลางคาดการแข่งขันของกลุ่มจะชะลอลง แนะนำ “ซื้อ” ราคาเป้าหมาย 45.10 บาท